เอกสารแนบ 3

รายงานการกำกับดูแลกิจการของคณะกรรมการตรวจสอบ

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบของบริษัท ประกอบด้วยกรรมการอิสระ 3 ท่าน ซึ่งมีความรู้ ความสามารถ
ความเชี่ยวชาญและประสบการณ์สูง โดยมี นายสถาพร กวิตานนท์
เป็นประธานคณะกรรมการตรวจสอบ นายวีระวงค์ จิตต์มิตรภาพ และ นายสุวิทย์ เมษินทรีย์
เป็นคณะกรรมการตรวจสอบ
คณะกรรมการตรวจสอบของบริษัทปฏิบัติหน้าที่ตามกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
และตามข้อกำหนดของคณะกรรมการกำกับหลักทรัพย์และตลาดหลักทรัพย์
รวมทั้งตลาดหลักทรัพย์แห่งประเทศไทย

การประชุมคณะกรรมการในปี 2553 ได้จัดให้มีการประชุมรวมทั้งสิ้น 6 ครั้ง
โดยเป็นการประชุมร่วมกับฝ่ายบริหาร และฝ่ายตรวจสอบภายในของบริษัท (“ฝ่ายตรวจสอบ”)
และผู้สอบบัญชีรับอนุญาตของบริษัท เคพีเอ็มจี ภูมิไชย สอบบัญชี จำกัด (“ผู้สอบบัญชี”)
ซึ่งเป็นการประชุมตามวาระปกติ 5 ครั้ง และการประชุม
ในวาระพิเศษร่วมกับผู้สอบบัญชีรับอนุญาตของผู้สอบบัญชี โดยไม่มีฝ่ายจัดการของบริษัท จำนวน 1
ครั้ง ซึ่งการเข้าร่วมประชุมของกรรมการตรวจสอบแต่ละท่าน สรุปได้ดังนี้

+-----------------------------------+----------------------------------+
| รายชื่อคณะกรรมการตรวจสอบ            | การเข้าประชุม / การประชุมทั้งหมด      |
|                                   |                                  |
|                                   | (ครั้ง)                            |
+-----------------------------------+----------------------------------+
| 1. นายสถาพร กวิตานนท์               | 4 / 6                            |
+-----------------------------------+----------------------------------+
| 2. นายวีระวงค์ จิตต์มิตรภาพ            | 6 / 6                            |
+-----------------------------------+----------------------------------+
| 3. นายสุวิทย์ เมษินทรีย์                | 6 / 6                            |
+-----------------------------------+----------------------------------+

การประชุมคณะกรรมการในปี 2553 จัดขึ้นโดยประชุมร่วมกับฝ่ายบริหารของบริษัท ฝ่ายตรวจสอบ
และผู้สอบบัญชี ซึ่งสรุปได้ดังต่อไปนี้

1.  พิจารณาสอบทานงบการเงินของบริษัท รายงานของผู้สอบบัญชี ผลการตรวจสอบงบการเงิน
    โดยซักถามและให้ข้อเสนอแนะที่เป็นประโยชน์ ทั้งนี้คณะกรรมการตรวจสอบมีความเห็นว่า
    งบการเงินของบริษัท มีความถูกต้อง ครบถ้วน เชื่อถือได้
    เปิดเผยข้อมูลอย่างเพียงพอและเป็นไปตามหลักการบัญชีที่รับรองทั่วไป

2.  พิจารณาสอบทานรายการที่เกี่ยวโยงกัน เพื่อให้มั่นใจว่ารายการดังกล่าวมีความถูกต้องเพียงพอ
    สมเหตุสมผล ยุติธรรม และเปิดเผยอย่างโปร่งใส ซึ่งคณะกรรมการตรวจสอบมีความเห็นว่า
    รายการที่เกี่ยวโยงกันดังกล่าวข้างต้น เป็นรายการที่สมเหตุสมผล ยุติธรรม
    และเพื่อประโยชน์สูงสุดของบริษัท พร้อมทั้งเปิดเผยข้อมูลอย่างครบถ้วน

3.  พิจารณาสอบทานการปฏิบัติตามข้อกำหนดของคณะกรรมการกำกับหลักทรัพย์และตลาดหลักทรัพย์
    ตลาดหลักทรัพย์แห่งประเทศไทย กฎหมาย
    และกฎระเบียบข้อบังคับต่างๆที่เกี่ยวข้องกับธุรกิจของบริษัท รวมถึงการกำกับดูแลกิจการที่ดี
    ซึ่งคณะกรรมการตรวจสอบมีความเห็นว่า
    บริษัทได้ปฏิบัติตามข้อกำหนดของคณะกรรมการกำกับหลักทรัพย์และตลาดหลักทรัพย์
    ตลาดหลักทรัพย์แห่งประเทศไทย กฎหมาย
    และกฎระเบียบข้อบังคับต่างๆที่เกี่ยวข้องกับธุรกิจของบริษัท รวมถึงมีการกำกับดูแลกิจการที่ดี

4.  กำกับดูแลงานตรวจสอบภายใน
    โดยคณะกรรมการตรวจสอบได้ทบทวนกฎบัตรฝ่ายตรวจสอบและอนุมัติแผนการตรวจสอบประจำปี
    2554 ตลอดจนรับทราบรายงานการตรวจสอบและการบริหารความเสี่ยงเป็นรายไตรมาส
    โดยคณะกรรมการตรวจสอบมีความเห็นว่า
    การตรวจสอบภายในได้ครอบคลุมกระบวนงานที่สำคัญ
    การปฏิบัติงานตรวจสอบภายในมีความเป็นอิสระและสอดคล้องกับมาตรฐานวิชาชีพตรวจสอบภายใน

5.  พิจารณาเสนอให้บริษัท เคพีเอ็มจี ภูมิไชย สอบบัญชี จำกัด เป็นผู้สอบบัญชีของบริษัทต่อไปในปี
    2554 โดยพิจารณาจากผลการปฏิบัติงาน ความรู้ความสามารถและความเป็นอิสระ ทั้งนี้
    ผู้สอบบัญชีจะได้รับค่าตอบแทนตามที่ได้เสนอต่อคณะกรรมการบริษัท
    เพื่อนำเสนอให้ที่ประชุมสามัญผู้ถือหุ้นพิจารณาอนุมัติต่อไป

คณะกรรมการตรวจสอบมีความเห็นว่า งบการเงินของบริษัท จัดทำขึ้นตามหลักการบัญชีที่รับรองทั่วไป
การเปิดเผยรายการที่เกี่ยวโยงกันเป็นไปอย่างถูกต้อง มีการปฏิบัติตามกฎหมาย
ข้อกำหนดและข้อผูกพันต่างๆที่เกี่ยวข้องกับธุรกิจของบริษัท และยึดถือหลักการกำกับดูแลกิจการที่ดี
อีกทั้งมีระบบการควบคุมภายในและการบริหารความเสี่ยงที่เหมาะสม เพียงพอ และมีประสิทธิภาพ

(นายสถาพร กวิตานนท์)

ประธานกรรมการตรวจสอบ

23 กุมภาพันธ์ 2554